  Виталий Пронин В. КотковАлигес кылбурчи Владимир Котков 55 арес тырмонзэ пусйиз. Шаркан ёросысь Мувыр-Вишур гуртын солэн творчествоезлы сӥзем ӝыт ортчиз. Сое ӟечкыланы ветлӥзы Алексей Ельцов но Владимир Михайлов кылбурчиос, Ульфат Бадретдинов нылпи писатель, ёрос администрациысь куноос, эшъёсыз но ӵыжы-выжыосыз.Владимир Котков вордскиз Алнаш ёросысь Актэмыр гуртын. Удмурт кун университетын дышетсконзэ быдэстэмез бере журналист луыса ужаз радиоын, ёрос газетын, «Инвожо» журналын, Удмуртиысь Писательёслэн огазеяськоназы тыршиз, Шаркан ёросысь Петуньки гуртысь школаын дышетӥз.Владимир Котков 600-лэсь трос кырӟанъёслэн авторзы луэ, нылпиослы но бадӟымъёслы кылбуръёс, повестьёс но пьесаос гожъя. Кылбуръёсыз потылӥзы «Литературная Россия» газетын, «Поэзия» альманахын но Москваысь мукет ӟуч изданиосын.Али кылбурчи Шаркан ёросысь нылпи творчествоя юртын ужа. Теги: ВладимирКотков Инвожо Петуньки УдмуртиысьПисательёслэногазеяськонзы  